Stjórnarfundur FFÁS 21. mars 2019
Mættar voru Ágústa Lúðvíksdóttir, Dröfn Vilhjálmsdóttir, Guðmunda Guðlaugsdóttir, Guðrún Ólafsdóttir, Halla Svavarsdóttir, Margrét Björnsdóttir, Sigrún Fossberg Arnardóttir og Þóra Jónsdóttir.
Dagskrá fundar: 
Skipun nýrrar stjórnar
Vorferð 
Önnur mál

Skipun nýrrar stjórnar
Dröfn er tilbúin til að vera áfram formaður félagsins. Guðrún varaformaður og Halla ritari. Auk þess bætast þær Ágústa, Sigrún og Þóra nýjar við stjórnina.
Dröfn útskýrði fyrir nýjum stjórnarmeðlimum helstu verkefni og vinnu stjórnar og ítrekaði að reynt væri að skipta vinnunni fyrir félagið á milli stjórnarmanna. T.d. væri reynt að dreifa álaginu og nú sér formaðurinn ekki lengur um að sækja um styrk til Sambands sveitarfélaga fyrir fræðslustarfinu heldur meðstjórnandi.

Vorferð
Aðalmál fundarins var að finna út hvert skyldi halda í vorferð í maí n.k. Nokkrar tillögur komu fram, t.d. að farið yrði austur fyrir fjall, t.d. í Hveragerði og á Selfoss eða haldið til Þorlákshafnar og þaðan til Grindavíkur eða Reykjanesbær heimsóttur. Hölluðust stjórnarmenn frekar á að athuga tvo kosti, þ.e. Þorlákshöfn - Grindavík og Reykjanesbæ - Sandgerði. Dagsetningarnar sem kæmu til greina væru 16. eða 23. maí. Þóra tók að sér að hafa samband við Huldu á bæjarbókasafninu í Keflavík og forvitnast um stöðu safnanna í Reykjanesbæ. Margrét tók að sér að fá tilboð í rútu fyrir 40 manns auk þess að hafa samband við Andreu á bókasafninu í Grindavík. Dröfn ætlar að hafa samband við Ástu Kristínu í Þorlákshöfn auk þess sem hún setur fljótlega inn á facebooksíðu félagsins skoðanakönnun varðandi hvor dagsetningin hentar betur félagsmönnum fyrir vorferðina.

Önnur mál
Sigrún greindi frá heimsóknum sínum í bókaforlögin Óðinsauga og Eddu þar sem hún var að kanna hug þeirra til að styrkja skólasöfnin með verðlaunum til barna sem eru í Disney klúbbum safnanna. Hún var þá með eitthvað í huga sem gæti verið lestrarhvetjandi fyrir nemendur.

Næsti fundur er ekki ákveðinn heldur verða stjórnarmenn í sambandi á facebook varðandi vorferðina.

Fundarritari Halla Svavarsdóttir.
